20 ವರ್ಷಗಳ ಹಿಂದೆ ತೇನ್ಕಾಡ್ ಫಾರೆಸ್ಟ್ ಕೋಯಂಬತೂರಿನಿಂದ 50 ಕಿ.ಮೀ.
- ಇದನ್ನು ಹಿಡಿದುಕೊಳ್ಳಿ. - ಕೊಡಿ.
ಹೇ, ಹೇ, ಓಡಿ!
ಜಾಗರೂಕರಾಗಿರಿ, ಮಕ್ಕಳೇ, ಇಲ್ಲದಿದ್ದರೆ ನೀವು ಬೀಳುತ್ತೀರಿ.
ಯಾರೂ ಮಾತೇ ಕೇಳಲ್ಲ.
ಏಕೆ ಕಾಯುತ್ತಿರುವೆ? ಇದು ಪೂಜೆಯ ಸಮಯ ತಾನೇ?
- ಅಣ್ಣಾ, ಏನು ಮಾಡುತ್ತಿರುವೆ? - ಪೂಜೆಗಾಗಿ ಧಾನ್ಯ ಸಂಗ್ರಹಿಸುತ್ತಿರುವೆ.
ಸರಿ, ಅಣ್ಣಾ, ಕತ್ತಲಾಗುತ್ತಿದೆ, ದಯವಿಟ್ಟು, ಬೇಗ.
ತಗೋ.
ತಂಗಿ, ಇಲ್ಲಿ ಬಾ.
ಅದನ್ನು ತುಂಬಿಸು.
ನಿನ್ನ ಅಣ್ಣ ಇವತ್ತು ಕೆಲಸಕ್ಕೆ ಬಂದಿಲ್ಲವೇ?
ಈಗಷ್ಟೇ ಊರಿಂದ ವಾಪಸಾಗಿದ್ದಾನೆ.
- ಸರಿ. ನಿನ್ನ ಕೆಲಸ ಮುಂದುವರಿಸು. - ಸರಿ.
ಯಾಕೆ ಇಷ್ಟು ತಡವಾಗಿ ಊಟ ಮಾಡುತ್ತಿದ್ದೀರಿ?
- ಅದು ರಾಗಿ ಪಾಯಸವೇ? - ಹೌದು.
ಅಪ್ಪ ಕೆಲಸದಿಂದ ಹಿಂತಿರುಗಿದಾಗ, ಜೇನುತುಪ್ಪ ತರುತ್ತಾರೆ.
ಹಣ್ಣು ಮತ್ತು ಜೇನುತುಪ್ಪ ಬೆರೆಸಿ ತಿನಿಸುವೆ.
ಅದನ್ನು ತಿಂದ ನಂತರ ನೀನು ಹೋಗಿ ಆಟವಾಡು, ಸರಿಯಾ ಮಗು?
ಈ ಅಗಾಧ ಅರಣ್ಯ, ಬಂದು ನಮ್ಮ ಬಂಧುಬಳಗವನ್ನು ರಕ್ಷಿಸು
ನಾವು ಸೌಹಾರ್ದಕರವಾಗಿ ಜೀವಿಸುವ ತಾಣ, ಇದೇ ನಮ್ಮ ಪಾಲಿನ ಸ್ವರ್ಗ!
ಚಿಂಗಾಲ ಚಿಂಗ ಚಿಕ್ಕ ತಂಗಾಳಿಗೆ ಸದ್ದು ಮಾಡುವ ಎಲೆಗಳು
ಹೇ, ಮಂಗಳ ಮಂಗ ಮಕ್ಕಾ ಈ ಹಸಿರು ಚಿರಸ್ಥಾಯಿ!
ಡಿಂಗಟ ಡಿಂಗ ಡಿಕ್ಕಾ ಜೋಳವು ಕೊಯ್ಲಿಗೆ ಸಿದ್ಧವಾಗಿದೆ
ಹೇ, ಪಂಗನ ಪಂಗ ಪಕ್ಕಾ ಸುಕ್ಕಾ ಅದನ್ನು ಚೂರಾಗಿಸಿದೆ!
ತಾಯಿ ರಚ್ಚಿ ನಮ್ಮನ್ನು ಅನುಗ್ರಹಿಸು. ನಮ್ಮ ರಕ್ಷಕಿಯಾಗು, ನಮಗೆ ದಾರಿ ತೋರು.
ಹೃದಯದ ಮಿಥ್ಯ ರೂಪ ಕಣ್ಣ ಮುಂದೆ ಕಾಣಿಸುವುದೇ?
ಈ ಸುಳಿವಿಲ್ಲದ ಒಗಟನ್ನು ಸಮಯವೇ ಬಗೆಹರಿಸುವುದೇ?
ಮೌನದ ಆಳ ಎಲ್ಲೆಡೆ ಗುನುಗುಡುತ್ತಿರುವಾಗ
ಈ ಕಾಡು ಕತ್ತಲ ಓಟ ನಿಲ್ಲುವುದೇ?
ಆ ರಹಸ್ಯಗಳು
ಸುಳ್ಳು ದುಃಖಗಳನ್ನು ವಾಸ್ತವಕ್ಕೆ ತಿರುಗಿಸುವುದು
ಇದು ಕೊನೆಗೊಳ್ಳುವುದೇ?
ಇನ್ಸ್ಪೆಕ್ಟರ್ ರಿಷಿ
ತೇನ್ಕಾಡ್ ಅರಣ್ಯ ಪ್ರದೇಶ ಈ ದಿನ
ಸರ್ ಏನು ಮಾಡುತ್ತಿದ್ದಾರೆ?
ಮೆಲ್ಲಗೆ ಮಾತಾಡು.
ಆನೆಗಳು ಗಾಬರಿಗೊಂಡರೆ, ಎಲ್ಲರನ್ನೂ ತುಳಿದು ಓಡುತ್ತವೆ.
ಅಲ್ಲಿ ನೋಡಿ. ಅದಕ್ಕೇ ಹೇಳಿದ್ದು.
ನಾವು ಶಾಂತ ಮತ್ತು ಮೃದುವಾಗಿದ್ದಾಗ,
ಆನೆಗಳು ಹೇಗೆ ವಿಧೇಯವಾಗಿ ದಾರಿ ಬಿಡುತ್ತವೆ ನೋಡಿ.
ಗಮನಿಸಿ ಮತ್ತು ಕಲಿಯಿರಿ.
- ಹೋಗೋಣ, ಡಾಕ್ಟರ್. - ಸರಿ. ಸರಿ.
ದಯವಿಟ್ಟು ಬೇಗ ಬನ್ನಿ. ಇದನ್ನು ನೋಡಿ.
ಪಾಪ. ಅದು ತುಂಬಾ ನೋವಿನಲ್ಲಿರಬೇಕು.
ಗಾಜಿನ ಚೂರುಗಳು ಆಳವಾಗಿ ಹೊಕ್ಕಿವೆ.
ಮೂರ್ಖರು. ಗಾಜಿನ ಬಾಟಲಿಗಳನ್ನು ಈ ರೀತಿ ಎಸೆಯುವುದೇ?
ಅವರನ್ನು ಹಿಡಿದು ಈ ಬಾಟಲಿಗಳನ್ನು ಅವರ ಕುಂಡಿಗೆ ತೂರಿಸಬೇಕು.
- ಆ ಬ್ಯಾಂಡೇಜ್ ಕೊಡಿ, ಮೇಡಂ. - ತಗೊಳ್ಳಿ.
ಧನ್ಯವಾದ.
ಅಣ್ಣಾ.
ಈ ಪ್ರದೇಶವನ್ನು ಸ್ವಚ್ಛಗೊಳಿಸಲು ನಾಳೆ ನಮ್ಮ ಜನರನ್ನು ಕಳಿಸೋಣ.
ಇನ್ನು ಮೀಸಲು ಅರಣ್ಯ
ಪ್ರವೇಶಿಸುವವರ ವಿರುದ್ಧ ಕಠಿಣ ಕ್ರಮಕೈಗೊಳ್ಳೋಣ.
ಇನ್ಶಾ ಅಲ್ಲಾಹ್. ನಾವು ಮಾಡುತ್ತೇವೆ.
ಅದನ್ನು ಎಲ್ಲಿ ನೋಡಿದಿರಿ?
ಇಲ್ಲಿ, ಸರ್.
ಪ್ರಾಥಮಿಕ ಅಪರಾಧ ವರದಿ ಸಿದ್ಧಪಡಿಸಿದ್ದೀರಾ?
- ಇನ್ನೂ ಇಲ್ಲ, ಸರ್. - ಛೇ.
ಮರ ಅಕ್ರಮವಾಗಿ ಕಡಿದಾಗ ಪಿಒಆರ್ನಲ್ಲಿ ದಾಖಲಿಸಬೇಕೆಂದು ತಿಳಿದಿಲ್ಲವೇ?
ಈಗಲೇ ಮಾಡುತ್ತೇನೆ ಸರ್.
ನಿಲ್ಲಿ. ಈ ರೀತಿ ಬೇರೆ ಮರಗಳನ್ನು ಕಡಿಯಲಾಗಿದೆಯೇ ಎಂದು ಪರಿಶೀಲಿಸಿ.
ಸರಿ, ಸರ್.
ಇದು ಈ ವಾರ ಮೂರನೇ ಬಾರಿ ನಡೆದಿದೆ.
ಬಡ್ಡಿಮಕ್ಕಳು.
ಈ ಪ್ರದೇಶಕ್ಕೆ ಹೆಚ್ಚಿನ ಕಾವಲುಗಾರರ ಅಗತ್ಯವಿದೆ ಸರ್.
ಇಷ್ಟು ದೊಡ್ಡ ಕಾಡನ್ನು 30 ಸಿಬ್ಬಂದಿಯೊಂದಿಗೆ ಹೇಗೆ ನಿರ್ವಹಿಸುವುದು?
ಹೆಚ್ಚಿನ ಸಿಬ್ಬಂದಿಗಾಗಿ ಡಿಎಫ್ಒ ಮುಂದೆ ಬೇಡಿಕೆ ಇಟ್ಟಿದ್ದೇನೆ.
- ಅವರದು ಮತ್ತದೇ ರಾಗ. - ಸರ್!
ಸರ್! ದಯವಿಟ್ಟು ಇಲ್ಲಿ ಬನ್ನಿ!
ಸರ್, ದಯವಿಟ್ಟು ಬೇಗ ಬನ್ನಿ.
ದೆವ್ವ ಏನಾದರೂ ನೋಡಿದಿಯಾ?
ಕೋಯಂಬತೂರ್ ಕೆಲವು ದಿನಗಳ ನಂತರ
ಸುಮಿತ್ರಾ ಅವರ 80 ರ ವಯಸ್ಸಿನಲ್ಲೂ ಆರೋಗ್ಯವಾಗಿದ್ದರಲ್ಲವೇ?
ತಮ್ಮ ಕೆಲಸಗಳನ್ನು ತಾವೇ ಮಾಡುತ್ತಿದ್ದರು. ಹಾಗಿರುವಾಗ ಹೀಗೆ ಹೇಗೆ ಆಯಿತು?
ನಾನು ಕೂಡ ಅದನ್ನೇ ಹೇಳಿದ್ದು.
ಇದು ಅವರು ಹೋಗುವ ಸಮಯವೇ ಅಲ್ಲ.
ಆದರೆ ಆ ಹುಡುಗಿ ಈ ಮನೆಗೆ ಕಾಲಿಟ್ಟಾಕ್ಷಣ, ಸಮಸ್ಯೆಗಳ ಸುರಿಮಳೆಯನ್ನು
ಬಿಚ್ಚಿಟ್ಟಳು.
ಅಯ್ಯೋ ಪಾಪ.
ಅವಳ ಜಾತಕವು ದೋಷಗಳಿಂದ ತುಂಬಿದೆಯಂತೆ.
ಮದುವೆಯಾದಾಗ, ಅವನಿಗೆ ಅದರ ಅರಿವಿರಲಿಲ್ಲ.
ಅದಕ್ಕೆ ಅವನು ಈ ಹುಡುಗಿಯನ್ನು ಮದುವೆಯಾದ ದಿನವೇ ಅವನ ಅಜ್ಜಿ ತೀರಿಕೊಂಡರು.
ನೀನು ಆಗಲೇ ಹೊರಟೆಯಾ?
ಅತಿಥಿಗಳಿಗೆ ಆಹಾರ ಬಡಿಸುವುದಿಲ್ಲವೇ?
ನನಗೆ ಕೆಲಸಕ್ಕೆ ತಡವಾಗುತ್ತಿದೆ, ಹೋಗಬೇಕು.
ನನ್ನ ಮಾತು ಕೇಳು.
ಏನೇ ಆಗಲಿ, ಆ ಹುಡುಗಿಯನ್ನು ಮತ್ತೆ ಈ ಮನೆಗೆ ಕರೆತರಬೇಡ.
ಯಾರು ಮುಖ್ಯ ಎಂದು ನಿರ್ಧರಿಸು
ತಂದೆ, ತಾಯಿ ಅಥವಾ ಅಜ್ಜಿಯನ್ನು ನುಂಗಿದ ಹುಡುಗಿ.
- ಹೂಂ, ಹೇಳು. - ಮನೆಯಲ್ಲಿ ಪೂಜೆ ಎಲ್ಲಾ ಮುಗಿಯಿತಾ?
ಹೂಂ.
ತೇನ್ಕಾಡ್ ಪ್ರಕರಣ ತನಿಖೆಗೆ ಹೊಸ ಇನ್ಸ್ಪೆಕ್ಟರನ್ನು ಕಳಿಸಿದ್ದಾರಂತೆ.
ನನಗೆ ಗೊತ್ತು. ನಿನ್ನೆಯೇ ಗೊತ್ತಾಯಿತು.
ಅರ್ಥ ಆಗುತ್ತೆ ನನಗೆ.
ನಮ್ಮ ಹಿರಿಯ ಇನ್ಸ್ಪೆಕ್ಟರ್ ಅವರ ನಿವೃತ್ತಿ ನಂತರ,
ನೀನು ಆ ಹುದ್ದೆಗೆ ಭಡ್ತಿ ಪಡೆಯುವೆ ಅಂದುಕೊಂಡಿದ್ದೆ.
ಅವರೇನು ಅಂದುಕೊಂಡಿದ್ದಾರೆ?
ಈ ತನಿಖೆ ನನ್ನಿಂದಾಗದು ಅಂದುಕೊಂಡಿದ್ದಾರೆಯೇ?
ನಾನು ಸಮರ್ಥನಲ್ಲವೇ?
ಚೆನ್ನೈನಿಂದ ಯಾಕೆ ಕಳುಹಿಸಬೇಕು?
ಜಗತ್ತು ನನ್ನ ವಿರುದ್ಧ ಪಿತೂರಿ ಮಾಡಿದಂತಿದೆ.
ಸರಿ, ಫೋನ್ ಇಡು. ಸ್ಟೇಷನ್ನಲ್ಲಿ ಸಿಗುತ್ತೇನೆ.
ಇಲ್ಲ ಇಲ್ಲ. ಅವರು ಸ್ಟೇಷನ್ಗೆ ಬರುತ್ತಿಲ್ಲ.
ಅವರು ನೇರವಾಗಿ ತೇನ್ಕಾಡ್ ಅಪರಾಧ ಸ್ಥಳಕ್ಕೆ ಹೋಗಿದ್ದಾರೆ.
ನಮ್ಮಿಬ್ಬರನ್ನೂ ಅಲ್ಲಿಗೆ ಬರಲು ಹೇಳಿದ್ದಾರೆ.
ಹೌದು ಸರ್. ಅವರು ಬಂದಿದ್ದಾರೆ.
ಅವರಿಗೆ ಸ್ಥಳ ತೋರಿಸಿ ನಿಮಗೆ ಕರೆ ಮಾಡುವೆ. ಓವರ್.
ಸರಿ. ಓವರ್.
- ನೀವು ಮುಂದೆ ಹೋಗಬಹುದು. - ಪುನೀತಾ, ನೀವಲ್ಲಿ ಇರುವಿರಾ?
ಹೂಂ, ಸರ್. ಇಲ್ಲಿಯೇ ಇದ್ದೇನೆ.
- ನಾವು ಬರುತ್ತಿದ್ದೇವೆ. - ಸರಿ, ಸರ್.
ಸರ್.
- ನಾನು ಅಯ್ಯನಾರ್. ಇವಳು ಚಿತ್ರಾ. - ಸರ್.
ಹಿಂದಿನ ದಿನ ಇಲ್ಲಿಗೆ ಬಂದಿದ್ದ ಇಲಾಖೆಯ ಸಿಬ್ಬಂದಿ ನೀವೇ?
ಹೌದು ಸರ್.
ನೀವು ಏನೆಲ್ಲ ಗಮನಿಸಿದ್ದೀರಿ?
ಈ ಫೈಲ್ನಲ್ಲಿ ಎಲ್ಲವೂ ಇದೆ ಸರ್.
ನಾನು ವರದಿಗಳನ್ನು ನೋಡಿದ್ದೇನೆ.
ಎಲ್ಲಾ ಫೋಟೋಗಳನ್ನು ನೋಡಿದ್ದೇನೆ.
ಇಲ್ಲಿಗೆ ಬಂದಾಗ ನೀವು ಏನು ನೋಡಿದಿರಿ
ಎಂಬುದನ್ನು ಇಬ್ಬರೂ ಬೇರೆ ಬೇರೆಯಾಗಿ ಬಂದು ನನಗೆ ಹೇಳಿ.
ನೀವು ಮೊದಲು ಪ್ರಾರಂಭಿಸಿ.
- ಏನು, ಪರೀಕ್ಷೆ ಮಾಡುತ್ತಿದ್ದೀರಾ? - ಅಯ್ಯನಾರ್.
ನನ್ನ ಬಗ್ಗೆ ಒಂದು ವಿಷಯ ತಿಳಿದುಕೊಳ್ಳಿ.
ನಾನು ತನಿಖೆ ನಡೆಸುವ ಒಂದು ನಿರ್ದಿಷ್ಟ ವಿಧಾನವಿದೆ.
ನನ್ನ ವಿಧಾನವು ಅಸಾಂಪ್ರದಾಯಿಕವಾಗಿರಬಹುದು.
ನನ್ನ ವಿಧಾನಗಳು ನಿಮಗೆ ಸರಿಹೊಂದದೇ ಇರಬಹುದು.
ನಾನು ಅದರ ಬಗ್ಗೆ ತಲೆ ಕೆಡಿಸಿಕೊಳ್ಳಲ್ಲ.
ನಾನು ಪ್ರಕರಣ ಕೈಗೆತ್ತಿಕೊಂಡಾಗ, ಅದನ್ನು ಪರಿಹರಿಸುವುದು ನನ್ನ ಏಕೈಕ ಗುರಿ.
ಆದರೆ...
ನನ್ನೊಂದಿಗೆ ಕೆಲಸ ಮಾಡಲು ನಿಮಗೆ ಕಷ್ಟವಾದರೆ,
ನೀವು ಈಗ ಹೊರಡಬಹುದು.
ಏನೂ ತೊಂದರೆ ಇಲ್ಲ.
ಇದು ಚಿತ್ರಾ ಮತ್ತು ನಾನು ಸ್ಥಳ ತಲುಪಲು ಅನುಸರಿಸಿದ ಹಾದಿ.
ಫೋರೆನ್ಸಿಕ್ ತಂಡ ಅದಾಗಲೇ ಇಲ್ಲಿತ್ತು.
ನೀವಿರುವ ಸ್ಥಳದಲ್ಲಿಯೇ ನಿಂತು ಛಾಯಾಗ್ರಾಹಕ ಫೋಟೋ ತೆಗೆದರು.
ದೈತ್ಯ ಜೇಡನ ಬಲೆಯಲ್ಲಿ ಸಿಕ್ಕಿಬಿದ್ದ ಕೀಟದಂತೆ ರಾಬರ್ಟ್ ದೇಹ ಮರದಲ್ಲಿ ನೇತಾಡುತ್ತಿತ್ತು.
ಅವರ ಪ್ರಕಾರ, ನೂರಾರು ಎಂಬಿಯೋಪ್ಟೆರಾನ್ ಕೀಟಗಳು ಮಾತ್ರ ಈ ರೀತಿ ಬಲೆ ಕಟ್ಟಬಹುದು.
ಆದರೆ ದೇಹದ ಮೇಲೆ ಅಥವಾ ಬಲೆಯಲ್ಲಿ ಕೀಟಗಳಿರಲಿಲ್ಲ.
ಸಾಮಾನ್ಯವಾಗಿ, ಬಲೆ ಹೆಣೆಯುವುದು ಸಂತಾನೋತ್ಪತ್ತಿ ಉದ್ದೇಶಗಳಿಗಾಗಿ.
ಆದರೆ ಬಲೆ ಇದ್ದು ಯಾವುದೇ ಕೀಟ ಅಥವಾ ಮೊಟ್ಟೆ ಇಲ್ಲದೇ ಇರುವುದು ನಿಗೂಢ.
ಮತ್ತು ರಾಬರ್ಟ್ ದೇಹ ಪರಿಶೀಲಿಸಿದಾಗ
ಅವರು ತಾವಾಗಿಯೇ ಮರ ಹತ್ತಿರಬಹುದೆಂದು ಅನಿಸದು.
ಅವರ ಕೈಕಾಲುಗಳನ್ನು ಜೋಡಿಸಿ ಇಟ್ಟತಂತಿತ್ತು.
ಯಾರೋ ಅವರನ್ನು ಇಲ್ಲಿ ಈ ರೀತಿ ಎಸೆದಿರಬಹುದು,
ಎಲ್ಲರೆದುರು, ಬಹಿರಂಗವಾಗಿ.
ಅದಕ್ಕೇ ಇದು ಕೊಲೆ ಆಗಿರಬಹುದೆಂಬ ಅನುಮಾನ.
- ನಿಮ್ಮ ಅಭಿಪ್ರಾಯ ತಿಳಿಸಿ. - ಸರ್.
ಬ್ಯಾಗ್ ಪ್ಯಾಕ್ ಮತ್ತು ರಾಬರ್ಟ್ ಕ್ಯಾಮೆರಾ ಎರಡೂ ಸಮೀಪದಲ್ಲಿ ಕಂಡುಬಂದಿವೆ.
ಅವರ ಬೆಲೆಬಾಳುವ ವಸ್ತು ಅಥವಾ ಹಣ ಯಾವುದೂ ಅವರ ಬ್ಯಾಗಿನಿಂದ ಕಾಣೆಯಾಗಿಲ್ಲ.
ಅಂದರೆ ದಾಳಿ ಹಣದಾಸೆಗೆ ನಡೆದಿಲ್ಲ.
ಬಹಳಷ್ಟು ಹಳದಿ ಕರವೀರ ಹೂವುಗಳು ಮರದ ಸುತ್ತಲೂ ಹರಡಿಕೊಂಡಿದ್ದವು.
ಆದರೂ ಒಂದೇ ಒಂದು ಕರವೀರ ಸಸ್ಯ ಕಾಣುತ್ತಿಲ್ಲ.
ವಿಚಾರಿಸಿದಾಗ, ಅರಣ್ಯ ಕಾವಲುಗಾರರು ಮೂರು ಕಿಮೀ ವ್ಯಾಪ್ತಿಯಲ್ಲಿ
ಯಾವುದೇ ಕರವೀರ ಸಸ್ಯ ಇಲ್ಲವೆಂದರು.
ಆದ್ದರಿಂದ, ಯಾರಾದರೂ ಸುತ್ತಲೂ ಹೂವುಗಳನ್ನು ಹರಡಿರಬೇಕು ಎಂದು ತಿಳಿಯಬಹುದು.
ಈ ಹಳದಿ ಕರವೀರಗಳು ವಿಷಕಾರಿ.
ಅವುಗಳಲ್ಲಿ ವಿಷ ಇದೆ.
ತಿಂದರೆ ಹೃದಯ ಸ್ತಂಭನ ಆಗಿ, ಸಾವಾಗಬಹುದು.
ಈ ವಿಷಯಗಳು ಕೇವಲ ಕಾಕತಾಳೀಯ ಆಗಿರಲಾರವು, ಸರ್.
ಕ್ಷಮಿಸಿ, ಬರುವುದು ತಡವಾಯಿತು. ತುರ್ತು ಸಭೆ ಇತ್ತು.
ಪರವಾಗಿಲ್ಲ. ನಮ್ಮ ಕೆಲಸ ಆಯಿತು.
ನಾನು ಸತ್ಯ, ರೇಂಜ್ ಆಫೀಸರ್.
ಇವರು ಇರ್ಫಾನ್, ಅರಣ್ಯಾಧಿಕಾರಿ.
ರಿಷಿ. ರಿಷಿ ನಂದನ್.
- ಪುನೀತಾ, ನಿನ್ನ ಬಳಿ ಕೀ ಇದೆಯೇ? - ಇದೆ.
- ಬನ್ನಿ. - ಬನ್ನಿ.
ಇಲ್ಲಿ ನಿಮಗೆ ಸಿಗ್ನಲ್ ಸಿಗುವುದಿಲ್ಲ.
ಅವನನ್ನೇಕೆ ಹಾಗೆ ದಿಟ್ಟಿಸುತ್ತಿರುವೆ?
ಅವನು ನಮ್ಮನ್ನು ಎಷ್ಟು ಅಗ್ಗವಾಗಿ ನೋಡುತ್ತಿದ್ದಾನೆ.
ನಡುಗಿ ಓಡಿಹೋಗುವೆ ಅಂದುಕೊಂಡಿರುವನಾ?
- ಸುಮ್ಮನಿರು. ಅವನಿಗೆ ಕೇಳಬಹುದು. - ಕೇಳಲಿ ಬಿಡು.
ನಮ್ಮನ್ನು ಬೆದರಿಸಿದರೆ ನಾವು ಗುಲಾಮರಂತೆ ಇರುತ್ತೇವೆ ಅಂದುಕೊಂಡಿದ್ದಾನೆ.
ಈ ತಂತ್ರವು ನನ್ನೊಂದಿಗೆ ನಡೆಯದು. ಇಂತಹ ಅನೇಕರನ್ನು ನೋಡಿದ್ದೇನೆ.
ನನ್ನ ಪರಿಶ್ರಮದಿಂದ ಈ ಕೆಲಸ ಸಿಕ್ಕಿದೆ ಶಿಫಾರಸು ಪಡೆದು ಬಂದಿಲ್ಲ.
ಸುಮ್ಮನಿರು, ದಯವಿಟ್ಟು. ಇಲ್ಲದೇ ಹೋದರೆ ನಾನೂ ಸಿಕ್ಕಿಬೀಳುತ್ತೇನೆ.
ರಾಬರ್ಟ್ ಇಲ್ಲಿ ಎಷ್ಟು ಸಮಯದಿಂದ ಇದ್ದರು?
ಎರಡು ತಿಂಗಳು ಇಲ್ಲೇ ಇದ್ದರು.
ಯಾರಾದರೂ ಅವರನ್ನು ಭೇಟಿ ಮಾಡಿದ್ದರೇ?
ನಮಗೆ ಗೊತ್ತಿರುವ ಮಟ್ಟಿಗೆ ಯಾರೂ ಇಲ್ಲ ಸಾರ್.
ಯಾರೂ ಜೊತೆಯಿಲ್ಲದೆ ಅರಣ್ಯ ಹೇಗೆ ಪ್ರವೇಶಿಸಿದರು?
ನಿಯಮದಂತೆ ಅರಣ್ಯ ಕಾವಲುಗಾರರು ಅವರೊಂದಿಗೆ ಹೋಗಬೇಕಲ್ಲವೇ?
ಯಾವುದೇ ಪ್ರವಾಸಿ, ಟ್ರಕ್ ಚಾಲಕ, ಸಂದರ್ಶಕರು ಅರಣ್ಯ ಪ್ರವೇಶಿಸುವಾಗ,
ಕಾವಲುಗಾರರು ಅವರೊಂದಿಗೆ ಖಂಡಿತಾ ಹೋಗುತ್ತಾರೆ.
ಸಂಜೆ 6 ಗಂಟೆಯ ನಂತರ ಪ್ರವೇಶಿಸಲು ಯಾರಿಗೂ ಅನುಮತಿ ಇಲ್ಲ.
ಆದರೆ ಸ್ಥಳೀಯ ಜನರು ಯಾವುದೇ ಅನುಮತಿಯಿಲ್ಲದೆ ಅರಣ್ಯ ಪ್ರವೇಶಿಸುತ್ತಾರೆ.
ರಾತ್ರಿ ಛಾಯಾಗ್ರಹಣಕ್ಕೆ ನಿಷೇಧವಿದೆ ಎಂದು ತಿಳಿದಿದ್ದರೂ,
ರಾಬರ್ಟ್ ಪ್ರವೇಶಿಸಿದ್ದರು.
ಆದರೂ,
ಕಾವಲುಗಾರರು ಅವರನ್ನು ತಡೆಯಬೇಕಿತ್ತು.
ಗಸ್ತು ಕಾವಲುಗಾರರು ಏನನ್ನೂ ನೋಡಲಿಲ್ಲವೇ?
ಅವರಿಗೆ ಸದ್ದು ಕೇಳಿಸಿರಬೇಕು.
ರಾಬರ್ಟ್ ಆ ರಾತ್ರಿ ಅಡ್ಡಾಡಿದ ಪ್ರದೇಶದಲ್ಲಿ ಕಾವಲುಗಾರರು ಇರಲಿಲ್ಲ.
ಬಜೆಟ್ ಕಡಿಮೆಯಿರುವ ಕಾರಣ ಕಾವಲುಗಾರರ ಕೊರತೆಯಿದೆ.
ಅಳಿವಿನಂಚಿನಲ್ಲಿರುವ ಪ್ರಾಣಿಗಳ ರಕ್ಷಣೆ ನಮ್ಮ ಆದ್ಯತೆ.
ನಿರ್ದಿಷ್ಟ, ಪ್ರಮುಖ ಪ್ರದೇಶದ ಮೇಲೆ ಹೆಚ್ಚು ಗಮನ ಕೊಡುತ್ತೇವೆ.
ಆದರೂ...
ಹತ್ತಿರದಲ್ಲಿದ್ದ ಎಲ್ಲಾ ಕಾವಲುಗಾರರನ್ನು ತನಿಖೆ ಮಾಡುವೆ.
ಖಂಡಿತ. ನಾನು ವ್ಯವಸ್ಥೆ ಮಾಡುತ್ತೇನೆ.
ನಾವು ಹೊರಡುತ್ತೇವೆ. ಬೇರೆ ಏನಾದರೂ ಬೇಕಿದ್ದರೆ ತಿಳಿಸಿ.
ಧನ್ಯವಾದ.
ಬರುತ್ತೇವೆ ಸರ್.
ರಾಬರ್ಟ್ ಜೊತೆ ಮಾತಾಡಿದ್ದ ಆ ಎಲ್ಲಾ ಜನರ ಪಟ್ಟಿ ನನಗೆ ಬೇಕು.
ನೀವು ಈಗಾಗಲೇ ಮನೆ-ಮನೆಯಲ್ಲಿ ವಿಚಾರಣೆ ನಡೆಸಿರಬಹುದು,
ಆದರೆ... ಮತ್ತೆ ಮಾಡಿ.
ಖಂಡಿತ ಯಾರಿಗಾದರೂ ಏನಾದರೂ ಗೊತ್ತಿರುತ್ತೆ.
ಒಂದೋ ಅವರು ನಮ್ಮಿಂದ ಏನೋ ಮರೆಮಾಚುತ್ತಿದ್ದಾರೆ,
ಅಥವಾ ಅವರು ಪೊಲೀಸರೊಂದಿಗೆ ಮಾತನಾಡಲು ಭಯಪಡುತ್ತಿದ್ದಾರೆ.
ಅವರನ್ನು ಒತ್ತಾಯಿಸಿ. ಮಾಹಿತಿ ಪಡೆಯಿರಿ.
ಆಯಿತು ಸರ್.
ದೇವರೇ! ನನಗೆ ಹಸಿವಾಗುತ್ತಿದೆ. ಇನ್ನೂ ಊಟ ಮಾಡಿಲ್ಲ.
ಹೌದು, ನನಗೂ ಹಸಿವಾಗಿದೆ.
ಆತನನ್ನು ವಿಚಾರಿಸಿದ ನಂತರ, ನಾವು ಇಲ್ಲಿಯೇ ಊಟ ಮಾಡೋಣ.
ಅಣ್ಣಾ, ನಾವು ಪೊಲೀಸರು. ನಮ್ಮ ನೆನಪಿದೆಯೇ?
ರಾಬರ್ಟ್ ಬಗ್ಗೆ ವಿಚಾರಿಸಲು ಬಂದೆವು.
ಮತ್ತೆ? ನಾನು ಈಗಾಗಲೇ ನನಗೆ ತಿಳಿದಿರುವ ಎಲ್ಲವೂ ಹೇಳಿರುವೆ ಸರ್.
ಪರವಾಗಿಲ್ಲ. ನೀವು ಆ ದಿನ ಏನಾದರೂ ಮರೆತಿರಬಹುದು.
ಈಗ ನಿಮಗೆ ನೆನಪಾಗಬಹುದು, ಅಲ್ಲವೇ?
ಊಟ ಮಾಡಲು ರಾಬರ್ಟ್ ಇಲ್ಲಿಗೆ ಎಷ್ಟು ಸಲ ಬಂದಿದ್ದರು?
ಬೆಳಿಗ್ಗೆ 10:30 ರ ಹಾಗೆ ದಿನವೂ ಬರುತ್ತಿದ್ದರು.
ಊಟಕ್ಕೂ ಪಾರ್ಸೆಲ್ ಕೊಂಡು ಹೋಗುತ್ತಿದ್ದರು. ರಾತ್ರಿ 8:30 ರೊಳಗೆ ಬರುತ್ತಿದ್ದರು.
ನೀವು ಅವರೊಂದಿಗೆ ಮಾತನಾಡಿದ್ದೀರಾ?
ಹೆಚ್ಚು ಮಾತಾಡಿಲ್ಲ.
ಅವರಿಗೆ ನಮಸ್ಕರಿಸುತ್ತಿದ್ದೆ. ತಲೆಯಾಡಿಸುತ್ತಿದ್ದರು.
ಮೆನುವಿನ ಬಗ್ಗೆ ಕೇಳುತ್ತಿದ್ದರು. ಅಷ್ಟೇ.
ಈ ಹುಡುಗರು?
ಚೆನ್ನಾಗಿ ಸರ್ವ್ ಮಾಡುತ್ತಿದ್ದರು. ಅವರು ಉದಾರವಾಗಿ ಟಿಪ್ಸ್ ನೀಡುತ್ತಿದ್ದರು.
ಅವರು ಸತ್ತ ದಿನ ಇಲ್ಲಿಗೆ ಬಂದಿದ್ದರೇ?
ಅಂದರೆ...
ಅಕ್ಟೋಬರ್ 5ರಂದು?
ಆ ದಿನ ಅವರು ಬರಲಿಲ್ಲ.
- ಹೇಗೆ ಖಚಿತವಾಗಿ ಹೇಳುತ್ತೀರಿ? - ಇದನ್ನು ನಿಮಗೆ ಹೇಳಿದ್ದು ನೆನಪಿದೆ.
ಆ ದಿನ ನನ್ನ ಹೆಂಡತಿಗಾಗಿ ವೈದ್ಯರ ಅಪಾಯಿಂಟ್ಮೆಂಟ್ ಇತ್ತು.
ಆ ದಿನ ಅವಳನ್ನು ವೈದ್ಯರಲ್ಲಿಗೆ ಕರೆದೊಯ್ಯಲು ಸಾಧ್ಯವಾಗಲಿಲ್ಲ, ಅವಳಿಂದ ಬೈಗುಳ ತಿಂದೆ.
ಅದಕ್ಕೇ ನನಗೆ ನೆನಪಿದೆ.
ಆ ದಿನ ಅವಳ ಜೊತೆ ಯಾಕೆ ಹೋಗಲಿಲ್ಲ?
ಆ ದಿನ ಅಂಗಡಿಯಲ್ಲಿ ದೊಡ್ಡ ಜನಸಂದಣಿ ಇತ್ತು.
ಅಲ್ಲದೆ, ಒಬ್ಬ ಮಾಣಿ ಬೇಗನೆ ಹೊರಟುಹೋದ.
ಜನಸಂದಣಿಯನ್ನು ನಿಯಂತ್ರಿಸುವುದೇ ಸವಾಲಾಗಿತ್ತು.
- ಆದ್ದರಿಂದ, ನಾನು ಆ ದಿನ ಇಲ್ಲಿಯೇ ಇದ್ದೆ. - ನಿಲ್ಲಿ.
ನೀವು ಇದನ್ನು ಹಿಂದಿನ ದಿನ ಹೇಳಲಿಲ್ಲ. ಯಾರು ಬೇಗ ಹೋದರು?
ಅಬ್ದುಲ್.
- ಅಯ್ಯನಾರ್! - ಸರ್?
ಬೂದು ಟೀ-ಶರ್ಟ್ ಧರಿಸಿದ ಹುಡುಗನನ್ನು ಕರೆಸಿ.
ಹೇ!
ನಿಲ್ಲು!
ಚಿತ್ರಾ!
ಅವರು ಹೇಗೆ ಸತ್ತರೆಂದು ನಂಗೊತ್ತಿಲ್ಲ.
ನಾನು ಒಂದೆರಡು ಬಾರಿ ಅವರಿಗೆ ಸರ್ವ್ ಮಾಡಿದ್ದೆ. ಅಷ್ಟೇ.
ಹಾಗಾದರೆ ನೀನೇಕೆ ಓಡಿದೆ?
ನನಗೆ ಪೊಲೀಸರ ಮೇಲೆ ನಂಬಿಕೆ ಇಲ್ಲ.
ಪ್ರಕರಣವನ್ನು ಬೇಗ ಮುಚ್ಚಲು ನೀವು ಯಾರ ಮೇಲಾದರೂ ಸುಳ್ಳು ಆರೋಪ ಮಾಡುತ್ತೀರಿ.
ನಿಮ್ಮ ಯೋಜನೆ ನನಗೆ ತಿಳಿದಿದೆ.
ನಾನು ಮಾಡದ ಅಪರಾಧ ಒಪ್ಪಿಕೊಳ್ಳುವವರೆಗೆ... ನೀವು ನನಗೆ ಚಿತ್ರಹಿಂಸೆ ನೀಡುತ್ತೀರಿ.
ಅಲ್ಲವೇ?
ಇದು ರಾಬರ್ಟ್ ಅವರದ್ದು ಅವರ ಹೆಂಡತಿ ಮತ್ತು ಮಕ್ಕಳೊಂದಿಗೆ.
ಅವರ ಮಗಳಿಗೆ 11 ಮತ್ತು ಮಗನಿಗೆ 6 ವರ್ಷ.
ಇದನ್ನು ನನಗೆ ಏಕೆ ತೋರಿಸುತ್ತಿದ್ದೀರಿ?
ಏಕೆಂದರೆ ನಾನು ಅವರಿಗೆ ಉತ್ತರ ನೀಡಬೇಕಾಗಿದೆ.
ಸತ್ಯ ಹೊರತರುವುದು ಮತ್ತು ಅವರಿಗೆ ನ್ಯಾಯ ದೊರಕಿಸುವುದು ನನ್ನ ಕರ್ತವ್ಯ.
ನಾನು ಅಮಾಯಕನನ್ನು ಸಿಲುಕಿಸಿ ಪ್ರಕರಣವನ್ನು ಮುಚ್ಚಲು ಇಲ್ಲಿ ಬಂದಿಲ್ಲ.
ಈಗ, ನನಗೆ ಹೇಳು.
ಅಕ್ಟೋಬರ್ 5 ರಂದು ರಾತ್ರಿ 8:00 ಗಂಟೆಗೆ ನೀನು ಬೇಗನೇ ಹೋದೆ ಎಂದು ಹೋಟೆಲ್ ಮಾಲೀಕರು ಹೇಳಿದರು.
ನಿನ್ನ ಸಹೋದ್ಯೋಗಿ ಸಲೀಂ ಕೂಡ ಹೇಳಿದರು...
ಆ ರಾತ್ರಿ, ನೀನು ಪಾರ್ಸೆಲ್ ಕೊಂಡು ಹೋದೆ ಎಂದು. ಯಾರಿಗೆ?
ನಾನು ಯಾರಿಗೂ ಪಾರ್ಸೆಲ್ ಕೊಂಡು ಹೋಗಿಲ್ಲ.
ಅವನು ಸುಳ್ಳು ಹೇಳುತ್ತಿದ್ದಾನೆ.
ಏಕೆ ಸುಳ್ಳು ಹೇಳುತ್ತಾನೆ?
ನನಗೆ ಗೊತ್ತಿಲ್ಲ. ನೀವು ಅವನನ್ನು ಏಕೆ ಕೇಳಬಾರದು?
8 ಗಂಟೆಗೆ ಹೋಟೆಲ್ ಬಿಟ್ಟ ನಂತರ ನೀನು ಎಲ್ಲಿ ಹೋದೆ?
ನನ್ನ ಮನೆಗೆ.
ಎಷ್ಟು ಗಂಟೆಗೆ ಮನೆ ತಲುಪಿದೆ?
ನಾನು ಸಮಯವನ್ನು ಗಮನಿಸಲಿಲ್ಲ.
ಒಂಟಿಯಾಗಿ ವಾಸಿಸುತ್ತೀಯಾ?
ಇಲ್ಲ.
ನನ್ನ ಪೋಷಕರು ಮತ್ತು ಅಜ್ಜಿ ಜೊತೆ ವಾಸಿಸುತ್ತೇನೆ.
ಯಾಕೆ ಕೇಳುತ್ತಿದ್ದೀರಿ?
ಯಾವಾಗ ಮನೆ ತಲುಪಿದೆ ಎಂದು ನಾವು ಅವರನ್ನು ಕೇಳಬೇಕು.
ಸರ್, ಸರ್, ಸರ್.
ದಯವಿಟ್ಟು ಸರ್. ಇದರಲ್ಲಿ ನನ್ನ ಕುಟುಂಬವನ್ನು ಶಾಮೀಲುಗೊಳಿಸಬೇಡಿ.
ಕೊಲೆಗಾಗಿ ನನ್ನನ್ನು ತನಿಖೆ ನಡೆಸುತ್ತಿದ್ದಾರೆಂದು ತಿಳಿದರೆ ನನ್ನ ಹೆತ್ತವರು ಭಯಪಡುತ್ತಾರೆ.
ದಯವಿಟ್ಟು ಸರ್.
ಹಾಗಾದರೆ ಸತ್ಯ ಹೇಳು.
ಪಾರ್ಸೆಲ್ ರಾಬರ್ಟ್ಗೆ ಆಗಿತ್ತಲ್ಲವೇ?
- ಹೌದು. - ಏನಾಯಿತು ನನಗೆ ಹೇಳು.
ನಾನು ಹೇಳುತ್ತೇನೆ ಸರ್. ಆದರೆ ನೀವು ಅದನ್ನು ನಂಬುವುದಿಲ್ಲ.
ಮೊದಲು, ನನಗೆ ಹೇಳು.
ಅವರಿಗೆ ಸರ್ವ್ ಮಾಡುವ ವಿಚಾರದಲ್ಲಿ ನಾವು ಮಾಣಿಗಳು ಜಗಳವಾಡುತ್ತಿದ್ದೆವು,
ಏಕೆಂದರೆ ರಾಬರ್ಟ್ ಉದಾರವಾಗಿ ಟಿಪ್ಸ್ ನೀಡುತ್ತಿದ್ದರು.
ಎಲ್ಲಾ ಮಾಣಿಗಳ ಪೈಕಿ ನಾನು ಅವರ ನೆಚ್ಚಿನವನಾದೆ.
ರಾತ್ರಿ ಮಾತ್ರ ಬರುವ ಗೂಬೆಯ ಫೋಟೋ ಕ್ಲಿಕ್ಕಿಸಬೇಕೆಂದು ಒಂದು ದಿನ ಅವರು ಹೇಳಿದರು.
ಫೋಟೋ ತೆಗೆಯಲು ಅವರೊಂದಿಗೆ ಬರುವೆಯಾ ಎಂದು ನನ್ನನ್ನು ಕೇಳಿದರು.
ಗೂಬೆಯನ್ನು ಹುಡುಕಲು ಅವರು ಕಾಡಿನಲ್ಲಿ ಮತ್ತಷ್ಟು ಒಳಗೆ ಹೋದರು.
ನನಗೆ ಭಯವಾಯಿತು.
ಅವರನ್ನು ತಡೆಯಲು ಕೈಲಾದಷ್ಟು ಪ್ರಯತ್ನಿಸಿದೆ,
ನಾವು ಇನ್ನಷ್ಟು ಒಳ ಹೋದರೆ ಅಪಾಯಕಾರಿ ಎಂದೆ, ಆದರೆ ಅವರು ಕೇಳಲಿಲ್ಲ.
ಇದ್ದಕ್ಕಿದ್ದಂತೆ ನಮಗೆ ವಿಚಿತ್ರವಾದ ಶಬ್ದ ಕೇಳಿಸಿತು.
ಅದು ಪಕ್ಷಿ ಅಥವಾ ಪ್ರಾಣಿಯದ್ದೇ ಎಂದು ನಮಗೆ ತಿಳಿಯಲಿಲ್ಲ.
ಆ ಶಬ್ದ ಕೇಳಿದೊಡನೆ, ರಾಬರ್ಟ್ ಅದರ ಅನ್ವೇಷಣೆ ಪ್ರಾರಂಭಿಸಿದರು.
ಒಂದು ಹಂತದ ನಂತರ ನಾವು ಬೇರ್ಪಟ್ಟೆವು.
ಮತ್ತೆ ಆ ವಿಚಿತ್ರ ಶಬ್ದ ನನಗೆ ಕೇಳಿಸಿತು.
ನಾನು ತಲೆ ಎತ್ತಿ ನೋಡಿದಾಗ...
ಅದು ಸ್ವತಃ ವಾನರಚ್ಚಿ ಆಗಿದ್ದಳು ಸರ್.
ಕ್ಷಮಿಸು, ನೀನು ಏನು ಹೇಳಿದೆ?
ವಾನರಚ್ಚಿ! ಅರಣ್ಯದ ದೇವಿ ಸರ್.
ಕೆಂಪು ಸೀರೆ ಉಟ್ಟವಳು ಮತ್ತು ತಲೆಯ ಮೇಲೆ ಕೊಂಬುಗಳಿರುವವಳು.
ಸರ್, ಅದು ಅವಳೇ. ನಾನು ಪ್ರಮಾಣ ಮಾಡುತ್ತೇನೆ.
ಮುಖದಲ್ಲಿ ಕೋಪ ಇತ್ತು,
ಕೊಂಬೆಯ ಮೇಲೆ ಕುಳಿತ್ತಿದ್ದಳು.
ಪ್ರಾಣ ಭಯದಿಂದ ಓಡಿದೆ, ಹಿಂತಿರುಗಿ ನೋಡಲಿಲ್ಲ.
ಅವರೂ ಓಡಿ ಹೋಗಿರಬಹುದು ಎಂದುಕೊಂಡೆ.
ಅವರು ಬಲಿಯಾದರು ಸರ್.
ಕ್ಯಾಥಿ, ನೀನು ಕೆಳಗೆ ಬರಬಹುದೇ?
ನಮ್ಮ ಗಸ್ತು ಕರ್ತವ್ಯವನ್ನು ಅರಿಕ್ಕಲ್ ಸೇತುವೆಗೆ ಬದಲಾಯಿಸಿದರು!
ಬರುತ್ತಿದ್ದೇನೆ!
ಸರ್, ಕ್ಯಾಥಿ ಮತ್ತು ನಾನು ವೀಕ್ಷಣಾ ಗೋಪುರದಿಂದ ತೆರಳುತ್ತಿದ್ದೇವೆ. ಓವರ್.
ನಿಮ್ಮ ಗಸ್ತುಗಳು ಮುಗಿದ ನಂತರ ತಿಳಿಸಿ. ಓವರ್.
ಸರಿ, ಸರ್. ಓವರ್.
- ಕ್ಯಾಥಿ. - ಏನು?
- ನಿಲ್ಲು. - ಏನಾಯಿತು?
ಮುಟ್ಟಿನ ನೋವೇ?
ಇಷ್ಟು ಬೇಗ? ನಮಗಿಬ್ಬರಿಗೂ ಒಟ್ಟಿಗೇ ಆಗುವುದು, ಅಲ್ಲವೇ?
ಹೌದು, ಆದರೆ ಈ ಬಾರಿ ಒಂದು ವಾರ ಮುಂಚಿತವಾಗಿ ಆಗಿದೆ.
ನಿನ್ನ ಬಳಿ ಹೆಚ್ಚುವರಿ ನ್ಯಾಪ್ಕಿನ್ ಇವೆಯೇ?
- ನನಗೆ ಒಂದನ್ನು ಕೊಡು. - ನಿಲ್ಲು.
ಮಧ್ಯಾಹ್ನ ಅವಸರದಲ್ಲಿ ಹೊರಟಾಗ, ಅವುಗಳನ್ನು ತೆಗೆದುಕೊಳ್ಳಲು ಮರೆತೆ.
ಇಗೋ.
ಇರು, ನಾನು ಬದಲಾಯಿಸಿ ಬರುತ್ತೇನೆ.
ಹೇ.
ನೀನು ನೀರಿನ ಬಾಟಲಿಯನ್ನು ಮರೆತುಬಿಟ್ಟೆ.
ಧನ್ಯವಾದ.
- ಜಾಗ್ರತೆಯಿಂದಿರು! - ಸರಿ.
ಏನಾಯಿತು? ಮುಗಿಯಿತೇ?
ಇರು. ಎಂತಹ ಅವಸರದ ಹುಡುಗಿ.
ಪ್ಯಾಂಟ್ನಲ್ಲಿ ಕಲೆ ಆಗದಂತೆ ನೋಡುತ್ತಿದ್ದೇನೆ.
ಇಲ್ಲದೇ ಹೋದರೆ ನಾಳೆ ಗಂಡಸರೆದುರು ನಾಚಿಕೆ ಆಗುತ್ತೆ.
ಮುಜುಗರ ಪಡಲು ಏನಿದೆ? ಕಲೆ ಇದ್ದರೆ ಪ್ಯಾಂಟ್ ತೊಳೆದರಾಯಿತು.
ಅಷ್ಟು ಯೋಚನೆ ಬೇಡ.
ಇದನ್ನು ಹಿಡಿದುಕೋ.
ಹೇ.
ನೋವು ತೀವ್ರವಾಗಿದ್ದರೆ, ಹೇಳು. ಸ್ವಲ್ಪ ಹೊತ್ತು ಕುಳಿತು ನಂತರ ಹೋಗೋಣ.
ಇಲ್ಲ, ಪರವಾಗಿಲ್ಲ. ಹೋಗೋಣ.
- ನಡಿ ಹೋಗೋಣ. - ಸರಿ.
ಹೇ, ಹುಷಾರಾಗಿರು, ಯಾರೋ ಇಲ್ಲಿ ಉರುಳು ಇಟ್ಟಿದ್ದಾರೆ!
ಸೆಲ್ವಿ.
ಪರವಾಗಿಲ್ಲ. ಪರವಾಗಿಲ್ಲ. ಇರು, ಇರು.
ಕ್ಷಮಿಸು, ಕ್ಷಮಿಸು, ಕ್ಷಮಿಸು.
ಸ್ಪ್ರಿಂಗ್ ತೆಗೆಯಲು ಏನಾದರೂ ಭಾರದ ವಸ್ತು ಹುಡುಕುತ್ತೇನೆ.
ಒಂದು ನಿಮಿಷ. ತಾಳು.
ಕ್ಯಾಥಿ, ನಿನಗೆ ಏನಾದರೂ ಸಿಕ್ಕಿತೇ?
- ಕಂಟ್ರೋಲ್ ರೂಂ? - ಹೌದು.
ನಾನು ಬೀಟ್ ಅಧಿಕಾರಿ ಕ್ಯಾಥರೀನ್.
ಅರಣ್ಯ ಕಾವಲುಗಾರ್ತಿ ಸೆಲ್ವಿ ಗಾಯಗೊಂಡಿದ್ದಾರೆ.
ನಾವು ವೀಕ್ಷಣಾ ಗೋಪುರದ ಉತ್ತರಕ್ಕೆ 2 ಕಿಮೀ ದೂರದಲ್ಲಿದ್ದೇವೆ.
- ದಯವಿಟ್ಟು ತಕ್ಷಣ ವೈದ್ಯಕೀಯ ಸಹಾಯ ಕಳುಹಿಸಿ. - ಸರಿ.
ಸೆಲ್ವಿ.
ಕ್ಯಾಥಿ!
ಹೃದಯದ ಮಿಥ್ಯ ರೂಪ ಕಣ್ಣ ಮುಂದೆ ಕಾಣಿಸುವುದೇ?
ಈ ಸುಳಿವಿಲ್ಲದ ಒಗಟನ್ನು ಸಮಯ ಪರಿಹರಿಸುವುದೇ?
ಮೌನದ ಆಳ ಎಲ್ಲೆಡೆ ಗುನುಗುಡುತ್ತಿರುವಾಗ
ಈ ಕಾಡು ಕತ್ತಲಲ್ಲೂ ಓಡುವುದೇ?
ಮುಗಿಯದ ಹಾದಿ ಈ ಚಕ್ರವನ್ನು ಕೊನೆಗೊಳಿಸುವುದೇ?
ತಂತ್ರಗಳ ನೆರಳು ದೀರ್ಘವಾಗಿದೆ
ಗೊಂಬೆಯಾಟ, ಆತ್ಮಗಳ ತಾಣ
ನಿಮ್ಮ ಆಸೆಗಳು ಕುಣಿಯಲಿ ಅತೀತ ಆನಂದದ ಆಲಿಂಗನದೊಂದಿಗೆ, ನೀವಾಗುವುರಿ ಸ್ವತಂತ್ರ!
ರಹಸ್ಯ ದಂತಕಥೆಗಳು ಇನ್ನೂ ಬೆಳಕಿಗೆ ಬಾರದ ಸತ್ಯಗಳು
ಮತ್ತು ರಹಸ್ಯದ ಗೋಚರತೆಗಳು ಸತ್ತು ಹೋಗುವವೇ?
ಕೊನೆಗೊಳ್ಳುವುದೇ?
ಉಪ ಶೀರ್ಷಿಕೆ ಅನುವಾದ: ಜಯಶ್ರೀ
ಸೃಜನಶೀಲ ಮೇಲ್ವಿಚಾರಕರು ಸುಬ್ಬಯ್ಯ ಕೆಜಿ